

**Оларға қатысты кеден декларациясын беру Еуразиялық экономикалық одақтың "Аттракциондардың қауіпсіздігі туралы" техникалық регламентінің (ЕАЭО ТР 038/2016) талаптарына сәйкестікті бағалау туралы құжатты ұсынумен қоса жүретін өнімдер тізбесін бекіту туралы**

Еуразиялық экономикалық комиссия Алқасының 2019 жылғы 15 қаңтардағы № 3 шешімі

      Еуразиялық экономикалық одақ шеңберіндегі техникалық реттеу туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 9 қосымша) 8-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 2 қосымшаның 8-тармағына сәйкес, Еуразиялық экономикалық комиссия Алқасының 2012 жылғы 25 желтоқсандағы № 294 шешімімен бекітілген Оларға қатысты Кеден одағы шеңберінде міндетті талаптар белгіленетін өнімді (тауарларды) Кеден одағының кедендік аумағына әкелу тәртібі туралы ереженің 2-тармағының "в" тармақшасын іске асыру мақсатында Еуразиялық экономикалық комиссия Алқасы **шешті:**

      1. Қоса беріліп отырған оларға қатысты кеден декларациясын беру Еуразиялық экономикалық одақтың "Аттракциондардың қауіпсіздігі туралы" техникалық регламентінің (ЕАЭО ТР 038/2016) талаптарына сәйкестікті бағалау туралы құжатты ұсынумен қоса жүретін өнімдер тізбесі бекітілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық  комиссия Алқасының 2019 жылғы 15 қаңтардағы № 3 шешімімен БЕКІТІЛГЕН |

**Оларға қатысты кеден декларациясын беру Еуразиялық экономикалық одақтың "Аттракциондардың қауіпсіздігі туралы" техникалық регламентінің (ЕАЭО ТР 038/2016) талаптарына сәйкестікті бағалау туралы құжатты ұсынумен қоса жүретін өнімдер ТІЗБЕСІ**

|  |  |  |  |  |
| --- | --- | --- | --- | --- |
| Өнімнің атауы | | ЕАЭО СЭҚ ТН коды | Сәйкестікті бағалау туралы құжат | Ескерту |
| 1 | | 2 | 3 | 4 |
| Уақытша орнатылатын (жылжымалы) аттракциондар мен стационарлы аттракциондар (іргетаста немесе іргетассыз құрылған): | | 9508 90 000 0 |  |  |
| RB-1 әлеуетті биомеханикалық тәуекел дәрежесі бар | |  | сәйкестік сертификаты |  |
| RB-2 және RB-3 әлеуетті биомеханикалық тәуекел дәрежесі бар | |  | сәйкестік туралы декларация |  |
| Ескерту: | 1. Осы тізбені қолдану мақсаттары үшін өнімнің атауын да, ЕАЭО СЭҚ ТН кодын да пайдалану қажет. | | | |
| 2. Еуразиялық экономикалық одақтың "Аттракциондардың қауіпсіздігі туралы" техникалық регламентінің (ЕАЭО ТР 038/2016) талаптары балалардың ойын алаңдарына арналған жабдыққа және RB-4 әлеуетті биомеханикалық тәуекел дәрежесі бар аттракциондарға, сондай-ақ аталған техникалық регламент күшіне енгенге дейін әзірленген және пайдалануға берілген аттракциондарға қолданылмайды. | | | |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК